รัฐบาลไทย-ข่าวทำเนียบรัฐบาล-แนวทางการโอนเงินให้แก่ผู้ที่ผ่านเกณฑ์การพิจารณาคุณสมบัติตามโครงการลงทะเบียน เพื่อสวัสดิการแห่งรัฐ ปี 2565 ที่ไม่สามารถผูกบัญชีพร้อมเพย์กับเลขประจำตัวประชาชนได้
วันพฤหัสบดีที่ 4 พฤษภาคม 2566
04/05/2566
แนวทางการโอนเงินให้แก่ผู้ที่ผ่านเกณฑ์การพิจารณาคุณสมบัติตามโครงการลงทะเบียน เพื่อสวัสดิการแห่งรัฐ ปี 2565 ที่ไม่สามารถผูกบัญชีพร้อมเพย์กับเลขประจําตัวประชาชนได้
เมื่อวันที่ 2 พฤษภาคม 2566 คณะกรรมการฯ ได้มีการกําหนดแนวทางการโอนเงินสําหรับผู้ที่ผ่านเกณฑ์การพิจารณาคุณสมบัติตามโครงการฯ (ที่ยังไม่สามารถผูกบัญชีพร้อมเพย์กับเลขประจําตัวประชาชนได้)
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า เมื่อวันที่ 1 กุมภาพันธ์ 2565 คณะรัฐมนตรีได้มีมติเห็นชอบการดําเนินโครงการลงทะเบียนเพื่อสวัสดิการแห่งรัฐปี 2565 (โครงการฯ) รวมถึงการใช้บัตรประจําตัวประชาชนแทนบัตรสวัสดิการแห่งรัฐสําหรับผู้ได้รับสิทธิตามโครงการฯและเมื่อวันที่ 23 พฤษภาคม 2565 คณะกรรมการประชารัฐสวัสดิการเพื่อเศรษฐกิจฐานรากและสังคม(คณะกรรมการฯ) ในฐานะหน่วยงานรับผิดชอบโครงการฯ มีมติเห็นชอบให้ใช้การโอนเงินผ่านระบบพร้อมเพย์ที่ผูกกับเลขประจําตัวประชาชนเป็นช่องทางการโอนเงินสดให้แก่ผู้ผ่านเกณฑ์การพิจารณาคุณสมบัติตามโครงการฯแทนการโอนเงินผ่านช่องกระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐ ซึ่งปัจจุบันการให้สิทธิสวัสดิการสําหรับผู้ผ่านเกณฑ์การพิจารณาคุณสมบัติตามโครงการฯจะเป็นการตั้งวงเงินสิทธิในบัตรประจําตัวประชาชนเท่านั้นโดยจะไม่มีการโอนเงินสดยกเว้นเงินเพิ่มเติมเบี้ยความพิการเดือนละ 200 บาทเฉพาะผู้พิการที่มีบัตรประจําตัวคนพิการและผ่านเกณฑ์การพิจารณาคุณสมบัติตามโครงการฯที่ได้รับเบี้ยความพิการจากองค์กรปกครองส่วนท้องถิ่น (อปท.) เดือนละ 800 บาท และจะได้รับเงินเพิ่มเติมเบี้ยความพิการเดือนละ 200 บาท ทุกวันที่ 20 ของแต่ละเดือน
โฆษกกระทรวงการคลัง กล่าวเพิ่มเติมว่า เมื่อวันที่ 2 พฤษภาคม 2566 คณะกรรมการฯ ได้มีการกําหนดแนวทางการโอนเงินสําหรับผู้ที่ผ่านเกณฑ์การพิจารณาคุณสมบัติตามโครงการฯ (ที่ยังไม่สามารถผูกบัญชีพร้อมเพย์กับเลขประจําตัวประชาชนได้) โดยมีรายละเอียด ดังนี้
1. กลุ่มผู้พิการที่มีบัตรประจําตัวคนพิการที่ได้รับเบี้ยความพิการของ อปท. เดือนละ 800 บาท และผ่านเกณฑ์การพิจารณาคุณสมบัติตามโครงการฯ ซึ่งจะได้รับเงินเพิ่มเติมเบี้ยความพิการอีกเดือนละ 200 บาท จํานวนทั้งสิ้น 1,138,257ราย (ข้อมูล ณ วันที่27มีนาคม 2566) กระทรวงการคลังโดยกรมบัญชีกลางจะดําเนินการโอนเงินเพิ่มเติมเบี้ยความพิการเดือนละ200 บาทผ่านช่องทางดังต่อไปนี้
1.1 โอนเข้าบัญชีพร้อมเพย์ (กรณีผู้ผ่านเกณฑ์การพิจารณาคุณสมบัติตามโครงการฯมีบัญชีพร้อมเพย์ที่ผูกกับเลขประจําตัวประชาชนณ วันที่ 27 มีนาคม 2566) จํานวน 871,270 ราย ซึ่งกลุ่มนี้ได้รับเงินเพิ่มเติมเบี้ยความพิการตั้งแต่เดือนเมษายน 2566 ที่ผ่านมาแล้ว
1.2 โอนเงินเข้าบัญชีเงินฝากเดิมที่ผู้ผ่านเกณฑ์การพิจารณาคุณสมบัติตามโครงการฯใช้รับเบี้ยความพิการจาก อปท. เดือนละ800 บาท (กรณีไม่สามารถรับเงินผ่านบัญชีพร้อมเพย์ตามข้อ 1.1) มีจํานวน 233,489 ราย โดยกลุ่มนี้จะได้รับเงินเพิ่มเติมเบี้ยความพิการย้อนหลังตั้งแต่เดือนเมษายน 2566 ในเดือนพฤษภาคม 2566 (รวมเงินเพิ่มเติมเบี้ยความพิการ 2 เดือน เป็นจํานวนทั้งสิ้น 400 บาท)
1.3 ผู้ผ่านเกณฑ์การพิจารณาคุณสมบัติตามโครงการฯ ที่รับเบี้ยความพิการจาก อปท. เดือนละ 800บาท เป็นเงินสดจะโอนเงินเข้าบัญชีพร้อมเพย์ที่เปิดและผูกกับเลขประจําตัวประชาชนขึ้นมาใหม่โดยขอความร่วมมือเจ้าหน้าที่กระทรวงการพัฒนาสังคมและความมั่นคงของมนุษย์ ร่วมกับคณะผู้บริหารการคลังประจําจังหวัด อปท. กํานัน ผู้ใหญ่บ้าน ธนาคารกรุงไทย จํากัด (มหาชน) ธนาคารเพื่อการเกษตรและสหกรณ์การเกษตร และธนาคารออมสิน ลงพื้นที่เพื่อเปิดบัญชีเงินฝากและผูกบัญชีพร้อมเพย์กับเลขประจําตัวประชาชนให้แก่ผู้ผ่านเกณฑ์การพิจารณาคุณสมบัติตามโครงการฯ หรือผู้รับมอบอํานาจรับเบี้ยความพิการของ อปท.แทนผู้พิการ จํานวน 33,498 ราย ซึ่งกลุ่มนี้หากดําเนินการเปิดบัญชีและผูกบัญชีพร้อมเพย์แล้วจะได้รับเงินเพิ่มเติมเบี้ยความพิการเดือนละ 200 บาท ย้อนหลังตั้งแต่เดือนเมษายน 2566 เป็นต้นไป
2. กลุ่มผู้พิการที่ไม่มีบัตรประจําตัวคนพิการผู้ป่วยติดเตียงและผู้สูงอายุที่ไม่สามารถเดินทางไปเปิดบัญชีเงินฝากและผูกบัญชีพร้อมเพย์ได้
2.1 โอนเข้าบัญชีร่วมของผู้ผ่านเกณฑ์การพิจารณาคุณสมบัติตามโครงการฯที่เป็นผู้พิการผู้ป่วยติดเตียงและผู้สูงอายุกับผู้ดูแลโดยมีรายละเอียดขั้นตอนการดําเนินการ ดังนี้
2.1.1 ผู้ได้รับสิทธิตามโครงการฯต้องกรอกข้อมูลและลงลายมือชื่อในหนังสือให้ความยินยอมโอนเงินสวัสดิการเข้าบัญชีร่วมกับบุคคลอื่น (เอกสารแนบ 1)
2.1.2 ผู้ได้รับสิทธิตามโครงการฯ ต้องส่งหนังสือให้ความยินยอมดังกล่าวให้กรมบัญชีกลาง (สําหรับกรุงเทพมหานคร) หรือสํานักงานคลังจังหวัด( สําหรับต่างจังหวัด)
2.2 โอนเงินเข้าบัญชีเงินฝากที่ผูกบัญชีพร้อมเพย์กับเลขประจําตัวประชาชนของผู้ที่ได้รับความยินยอมจากผู้ผ่านเกณฑ์การพิจารณาคุณสมบัติตามโครงการฯเป็นผู้พิการผู้ป่วยติดเตียงและผู้สูงอายุ ให้รับโอนเงินสวัสดิการเข้าบัญชีเงินฝากแทนโดยมีรายละเอียดขั้นตอนดังนี้
2.2.1 ผู้ได้รับสิทธิตามโครงการฯต้องกรอกข้อมูลและลงลายมือชื่อในหนังสือให้ความยินยอมโอนเงินสวัสดิการเข้าบัญชีบุคคลอื่น(เอกสารแนบ2)
2.2.2 ผู้ได้รับสิทธิตามโครงการฯต้องส่งหนังสือให้ความยินยอมดังกล่าวให้กรมบัญชีกลาง (สําหรับกรุงเทพมหานคร) หรือสํานักงานคลังจังหวัด (สําหรับต่างจังหวัด)
ทั้งนี้ การดําเนินการตามข้อ 2.1 และข้อ 2.2 ผู้ได้รับสิทธิตามโครงการฯ จะต้องจัดส่งเอกสารทั้งหมดให้กรมบัญชีกลางหรือสํานักงานคลังจังหวัด ดังนี้
1) หนังสือให้ความยินยอมโอนเงินสวัสดิการเข้าบัญชีร่วมกับบุคคลอื่น (การดําเนินการตามข้อ 2.1) หรือหนังสือให้ความยินยอมโอนเงินสวัสดิการเข้าบัญชีบุคคลอื่น (การดําเนินการตามข้อ 2.2) โดยผู้ได้รับสิทธิตามโครงการฯสามารถดาวน์โหลดหนังสือให้ความยินยอมได้จากเว็บไซต์ของโครงการฯ ได้ที่ https://บัตรสวัสดิการแห่งรัฐ.mof.go.th หรือ https://welfare.mof.go.th หรือติดต่อขอรับจากหน่วยงานรับลงทะเบียนทุกหน่วยทั่วประทศ
2) สําเนาบัตรประจําตัวประชาชนของผู้ได้รับสิทธิตามโครงการฯ พร้อมลงนามรับรองสําเนาถูกต้อง
3) สําเนาบัตรประจําตัวประชาชนของผู้ถือบัญชีร่วม (การดําเนินการตามข้อ 2.1) หรือสําเนา
บัตรประจําตัวประชาชนของผู้รับเงินโอนสวัสดิการแทน (การดําเนินการตามข้อ 2.2) พร้อมลงนามรับรองสําเนาถูกต้อง
4) เอกสารแสดงความสัมพันธ์ระหว่างผู้ได้รับสิทธิตามโครงการฯ และผู้ถือบัญชีร่วม (การดําเนินการตามข้อ 2.1)หรือผู้รับเงินโอนสวัสดิการแทน (การดําเนินการตามข้อ 2.2) เช่น สําเนาสูติบัตร สําเนาทะเบียนบ้าน สําเนาเอกสารทางราชการอื่นที่สามารถแสดงความสัมพันธ์ได้เป็นต้น พร้อมลงนามรับรองสําเนาถูกต้อง
5) สําเนาหน้าสมุดบัญชีเงินฝากธนาคารประเภทออมทรัพย์/สะสมทรัพย์/เผื่อเรียก/กระแสรายวัน (ยกเว้นประเภทเงินฝากประจํา/ออมทรัพย์พิเศษ/บัญชีที่มีเงื่อนไข) ที่จะรับเงินสวัสดิการพร้อมลงนามรับรองสําเนาถูกต้อง
6) ใบรับรองแพทย์ (ถ้ามี)
3. กลุ่มบุคคลล้มละลาย หากกระทรวงการคลังมีมาตรการหรือโครงการที่ชัดเจนที่จะต้องโอนเงินสวัสดิการให้บุคคลล้มละลายที่ผ่านเกณฑ์การพิจารณาคุณสมบัติตามโครงการฯ บุคคลล้มละลายที่ได้รับสิทธิตามโครงการฯ จะต้องติดต่อเจ้าพนักงานพิทักษ์ทรัพย์เพื่อขอเปิดบัญชีเงินฝากสําหรับการรับเงินสวัสดิการตามโครงการฯต่อไป ซึ่งเป็นไปตามมาตรา 67 (1) และมาตรา 67 (2) แห่งพระราชบัญญัติล้มละลาย พ.ศ. 2483
โฆษกกระทรวงการคลังเน้นย้ําว่า แนวทางการโอนเงินสําหรับผู้ได้รับสิทธิตามโครงการฯ ตามข้อ 2 และข้อ 3 จะเป็นการเตรียมการเพื่อรองรับมาตรการหรือโครงการใด ๆ ที่ภาครัฐอาจจะให้ความช่วยเหลือเป็นเงินโอนเข้าบัญชีเงินฝากธนาคารในอนาคตเท่านั้น ทั้งนี้ ผู้ได้รับสิทธิสามารถติดตามข่าวสารโครงการฯ สําหรับสวัสดิการต่าง ๆ ในอนาคตได้จากเว็บไซต์ของโครงการฯได้ที่https://บัตรสวัสดิการแห่งรัฐ.mof.go.th หรือhttps://welfare.mof.go.th
สํานักงานปลัดกระทรวงการคลัง โทร. 09 4858 9794 (เวลาทําการ 08.30 – 16.30 น.)
สํานักงานเศรษฐกิจการคลัง โทร. 02 273 9020 ต่อ 35023503 3506 3536 3542 3518 หรือโทร. 0858427102, 0858427103,
0858427104 ,0858427105, 0858427106, 0858427107 08 5842 7109(เวลาทําการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 021092345 (เวลาทําการ 08.30 – 17.30 น.)